Брат и сестра (Бранко Мушицки)
Шта с оно чује из оне стране?
     Хеј ђиди! Шта с' оно чује из оне стране?
Ил' петли поју, ил' звона звоне?
Нит' петли поју, нит' звона звоне?
Већ сеја брату отпоручује:
„Избав' ме, брате, из Турска ропства.“
Ал братац сеји отпоручује:
„Колико ишту Турци за тебе?“
„Не ишту много Турци за мене:
„Две литре злата, трећу бисера.
Ал' братац сеји отпоручује:
„Бисер ми треба љуби на грло,
„Злато ми треба коњу на гриву,
„Кад љубу љубим, да бисер круним,
„Кад коња јашем, да се поносим.“
Ал сеја брату отпоручује:
Нисам ти, брате, Турска робиња,
„Већ сам ти, брате, Турска царица.
„Турци ти, брате, љубу љубили,
„А ти их, брате, болан гледао,
„Болан гледао, па уздисао,
„Турци ти, брате, коња јездили,
„А ти их, брате, болан гледао,
„Болан гледао, па уздисао.“

Референце

Извор 

Б.М. 1875. Српске народне песме. Панчево, Наклада и штампарија браће Јовановића. стр. 61.

Српска народна поезија
Бранко Мушицки - Српске народне песме
Женске народне песме
Кајде